
Cyngor ar Bopeth Cymru 


Cafodd elusen Cyngor ar Bopeth ei sefydlu ym 1939. Ers hynny, rydym wedi rhoi 
cyngor, gwybodaeth a chymorth ar bob math o faterion bob dydd i bwy bynnag 
sydd ei angen, o ddyledion, arian a budd-daliadau lles i dai, cyflogaeth a 
pherthnasau. 


Mae ein sesiynau addysg ariannol a rhaglenni gwneud yn fawr o'ch incwm hefyd yn 
helpu pobl i gymryd rheolaeth o'u harian a sicrhau bod y rhai mewn angen yn 
hawlio'r holl gymorth ariannol sy'n ddyledus iddyn nhw. 


Yng Nghymru, mae gennym rwydwaith o 19 o ganolfannau lleol Cyngor ar Bopeth' - 
elusennau unigol bob un, gyda bron i 800 o staff gwirfoddol a chyflogedig 
ymroddedig. 


Rydym yn chwalu'r rhwystrau i gyngor trwy fynd i lefydd lle mae pobl ein hangen 
fwyaf, gan roi cyngor o 375 o leoliadau cymunedol o Fôn i Fynwy, yn ogystal â 
chynnig gwasanaethau dros y ffôn ac ar-lein. 


Mae miliynau o bobl ledled Cymru a Lloegr yn troi atom bob blwyddyn. Trwy hyn, 
cawn gipolwg unigryw ar eu hanghenion a'u pryderon nhw. Rydym yn defnyddio'r 
wybodaeth hon i ymgyrchu dros faterion o bwys, yn lleol ac yn genedlaethol. Felly, 
rydym yn helpu pawb mewn rhyw fodd - nid dim ond rhai sy'n cael cymorth 
uniongyrchol gennym. 


Dyma'r diweddariad cyntaf mewn cyfres reolaidd a fydd yn trafod y prif faterion a 
gyflwynir i'r gwasanaeth gan gleientiaid ym mhob cwr o Gymru. Mae'r gwaith 
monitro hwn yn ein helpu i sylwi ar dueddiadau neu broblemau newydd sy'n codi, 
yn ogystal ag asesu effaith newidiadau polisi diweddar. 


Mae'r diweddariad hwn yn bwrw golwg dros y flwyddyn a aeth heibio. Yn y dyfodol, 
byddwn yn cyhoeddi diweddariadau bob chwarter. 


1 Mae Cyngor ar Bopeth yn newid. Rydym yn moderneiddio ein gwasanaethau er mwyn ymateb i 
anghenion sy'n newid ac er mwyn cyrraedd mwy o bobl. Fel rhan o'r broses hon, rydym wedi newid 
enw'r gwasanaeth - gyda canolfan bellach yn cael ei galw yn Cyngor ar Bopeth lleol. 

Tueddiadau cyngor - dyma'r penawdau 


Yn ystod 2014-15, fe wnaeth y gwasanaeth Cyngor ar Bopeth yng Nghymru helpu 
106,000 o bobl gyda bron i 384,000 o broblemau, sef 14% yn uwch na 2013-14. 
Defnyddiodd 630,000 a mwy o bobl wefan hunangymorth Cyngor ar Bopeth 
Cymru yn ystod 2014-15. 


10 uchaf problemau yng Nghymru 


Taliad annibyniaeth bersonol 
Lwfans cyflogaeth a chymarth 
Ôl-ddyledion y dreth gyngor 
Budd-dal tai 

Dyledion cardiau credyd/siopa 
Dyledion benthyciad personol 
Credydau treth gwaith/plant 
Gorchmynion gostwng dyledion 
Gostyngiadau'r dreth gyngor 
Lwfans byw i'r anabl 

Lles 


Dros y tair blynedd diwethaf, rydym wedi gweld mwy o broblemau sy'n gysylltiedig 
â budd-daliadau na phroblemau dyledion, a bellach, dyma'r broblem fwyaf y mae 
cleientiaid yn troi atom am gymorth yn ei chylch. Cafodd dros 45,800 o bobl 
gymorth gyda phroblem gysylltiedig â budd-daliadau. 


Cyflogaeth 


Bu gostyngiad o ran problemau sy'n Ew“ y 


gysylltiedig â cholli gwaith ond 
cynnydd mewn problemau gyda 43% 26% 
chyflogau ac amodau a thelerau 
cyflogaeth sy'n awgrymu bod 
ansawdd y swyddi mewn rhai 
meysydd yn dirywio er bod yr 
economi'n gwella. 


o gynnydd o gynnydd 
mewn mewn 
problemau problemau sy'n 
gyda thaliad gysylltiedig â 
annibyniaeth gwaith: cyflog a 
bersonol hawliau 





Dyled 


Mae'r math o broblemau dyledion y mae pobl yn gofyn am gyngor yn eu cylch yn 
newid. Mae problemau credyd defnyddwyr yn parhau'n uchel ond rydym hefyd yn 
gweld mwy a mwy o bobl sy'n cael trafferth i dalu eu biliau cartref allweddol. 


Newid mewn natur dyledion 
Ôl-ddyledion y dreth gyngor 
Ôl-ddyledion rhent 
Dyledion dŵr 
Dyledion ffôniband eang 


Dyledion tanwydd 

Tai 

Trodd mwy na 11,600 o bobl at eu Cyngor (0) 

ar Bopeth lleol am gymorth gyda 51 o 48 o 
phroblem tai. Roedd gan tua 2996 o gynnydd 


o gynnydd 
mewn 
problemau ôl- 
ddyledion y 
dreth gyngor 


mewn ôl 
ddyledion rhent 
ymhlith 
cleientiaid y 
sector rhentu 
preifat 


broblem gydag eiddo yn y sector rhentu 
preifat. 





Ynni 


Gyda biliau ynni oddeutu £1,200 y flwyddyn ar gyfartaledd, mae Cyngor ar Bopeth 
lleol wedi gweld 10% yn fwy o broblemau dyledion tanwydd. Cafodd dros 5,700 o 
bobl gymorth gyda phroblem cysylltiedig ag ynni, gan gynnwys ad-dalu dyledion 
neu broblemau'n ymwneud â newid cyflenwr. 


Mwy o alw am wasanaethau Cyngor ar 
Bopeth 


Er bod economi'r DU yn gwella, mae ffigurau diweddaraf Cyngor ar Bopeth yn 
dangos nad yw llawer o bobl Cymru'n teimlo effaith yr adferiad economaidd hwn 
eto, gyda mwy a mwy yn ei chael hi'n anodd cael dau ben llinyn ynghyd. 


Rhwng 1 Ebrill 2014 a 31 Mawrth 2015 fe wnaeth y gwasanaeth Cyngor ar Bopeth 
yng Nghymru helpu dros 106,000 o gleientiaid gyda bron 384,000 o broblemau - 
cynnydd o 14% o gymharu â 201 3-14”. Fel y dengys y ffigurau, mae gan rai sy'n 
cysylltu â'n gwasanaeth ni am gymorth fwy nag un broblem fel arfer. Cyfartaledd y 
llynedd oedd 3.6 problem y cleient. Defnyddiodd 630,000 a mwy o bobl wefan 
hunangymorth Cyngor ar Bopeth Cymru yn ystod 2014-15. 


Mae pobl o bob math o gefndiroedd gwahanol yn cysylltu â Chyngor ar Bopeth am 
gyngor a chymorth, er bod ein dadansoddiad mewnol ni'n dangos bod tua dwy ran 
o dair o'n cleientiaid yng Nghymru yn byw islaw'r trothwy tlodi”. Ar ben hynny, 
dywedodd oddeutu dau o bob pump o gleientiaid (4196) yn 2014-15 fod ganddynt 
anabledd neu gyflwr iechyd hirdymor, o gymharu â chyfartaledd y boblogaeth o 
2390^. Aeth Cyngor ar Bopeth Cymru i'r afael â mwy o broblemau ym mhob maes 
cyngor bron iawn y llynedd, o gymharu â 2013-14. 





Pa fath o gyngor Nifer y Nifer y % Newid blynyddol 
cleientiaid problemau ers 2013-14 

Budd-daliadau a chredydau treth 45,820 15100 3990 +7% 

Dyled 29e 12520 33% +19% 

Cyflogaeth 11,380 18,898 5% ANO 

Tai LLO52 16,872 4% HA 

Perthnasau a theulu 10,348 15,028 4% o 


A Tabl 1: Y pum prif faes cyngor y bu Cyngor ar Bopeth Cymru yn ymdrin â nhw yn ystod 2014-15 


2 Mae'r data hwn yn cael ei gasglu o sawl ffrwd ariannu gau gynnwys cyllid craidd gan awdurdodau lleol 
yn ogystal â phrosiectau wedi'u hariannu gan Lywodraeth Cymru (Cyngor Da, Byw'n Well; Cyngor 
Rheng Flaen a phrosiect Canlyniadau a Rennir Cymunedau yn Gyntaf) a Phrosiect Dyledion y 
Gwasanaeth Cynghori Ariannol. Mae Cyngor ar Bopeth hefyd yn darparu gwasanaethau cynghori 
ychwanegol yng Nghymru trwy brosiect cyngor am arian y Gwasanaeth Cynghori Ariannol a'r 
gwasanaeth i ddefnyddwyr. Rydym yn cyfeirio at y ffigurau hyn ar wahân yn yr adroddiad hwn. 

3 Nid yw'r ffigurau hyn yn cynnwys rhai sy'n defnyddio'n gwasanaethau ar-lein. 

4 Disability in England and Wales, 2011 and Comparison with 2001, Swyddfa Ystadegau Gwladol, 
Ionawr 2013. 


Effaith diwygio'r wladwriaeth les 
Bopeth 


Mae system fudd-daliadau'r DU yn mynd trwy un o'r newidiadau mwyaf yn ei hanes 
ar hyn o bryd. Ers 2011-12, mae nifer y problemau cysylltiedig â budd-daliadau a 
chredydau treth y mae Cyngor ar Bopeth yn ymdrin â nhw ledled Cymru wedi 
cynyddu'n sylweddol. Dyma'r broblem fwyaf sy'n wynebu ein cleientiaid sy'n gofyn 
am gymorth gennym (39% o holl broblemau). 


Mae'r gwasanaeth yng Nghymru wedi helpu dros 45,800 o gleientiaid gyda thros 
151,000 o broblemau budd-daliadau yn ystod 2014-15. Mae'r problemau mwyaf 
cyffredin yn ymwneud â hawliau a chymhwysedd; cefnogi pobl y mae eu 
hamgylchiadau wedi newid neu helpu pobl i gyflwyno neu reoli hawliad. 


Mae dros hanner y cleientiaid (5496) a ofynnodd am gyngor gyda phroblem 
budd-daliadau naill ai'n anabl neu â chyflwr iechyd hirdymor, o gymharu â 4196 o'r 
holl gleientiaid. O ganlyniad, problemau'n ymwneud â budd-daliadau salwch ac 
anabledd - lwfans cyflogaeth a chymorth a thaliadau annibyniaeth bersonol - oedd 
y prif broblemau budd-daliadau yn ystod 2014-15. 





Math o fudd-dal Nifer y Nifer y % Newid blynyddol 
cleientiaid problemau ers 2013-14 
Taliad Annibyniaeth Bersonol 10,666 29,443 20% +43% 
Lwfans Cyflogaeth a Chymorth 12,780 27,850 1890 -22% 
Budd-dal tai 9,194 14,900 10% 115o 
Credydau treth gwaith/plant 7,836 12,146 890 *3390 
Gostyngiadau'r dreth gyngor 7,076 9,696 6% +34% 


A Tabl 2: Y pum prif broblem budd-daliadau/credyd treth y bu Cyngor ar Bopeth yn ymdrin â nhw yn 
ystod 2014-15 


Cyngor ar broblemau'n gysylltiedig â'r Lwfans Cyflogaeth a Chymorth yw'r cyngor 
budd-daliadau mwyaf cyffredin a ddarparwyd gan Gyngor ar Bopeth ers 2012. Wrth 
i fwy a mwy o hawlwyr y budd-dal analluogrwydd gael eu trosglwyddo i'r fudd-dal 
newydd, roedd llawer o bobl yn gorfod talu am dystiolaeth feddygol angenrheidiol i 
gefnogi eu cais, yn wynebu gwasanaethau cwsmeriaid gwael a 

phenderfyniadau o ansawdd wael. Yn sgil tystiolaeth gan ein cleientiaid, cynhaliodd 
Cyngor ar Bopeth ymgyrch genedlaethol 'Ffit i Weithio' gydol 2014. 


Yn dilyn yr ymgyrch hon, mae gwelliannau gweinyddol yn golygu nad yw pobl sy'n 
gwneud cais am Lwfans Cyflogaeth a Chymorth yn gorfod talu am dystiolaeth 
feddygol mwyach. Mae Adran Gwaith a Phensiynau San Steffan a'r darparwr asesu 
newydd hefyd wedi ymrwymo i roi rhagor o hyfforddiant a chymorth er mwyn 
gwella'r broses asesu a gwneud penderfyniadau. 


Bu lleihad amlwg yn nifer y problemau Lwfans Cyflogaeth a Chymorth a gyflwynwyd 
i Cyngor ar Bopeth yng Nghymru'r llynedd o gymharu â 2013-14 (gostyngiad o 2290), 
ond o ran nifer y cleientiaid, dyma'r broblem fudd-daliadau fwyaf o hyd o ran 
ceisiadau am gyngor. Cafodd dros chwarter o holl gleientiaid y Lwfans Cyflogaeth a 
Chymorth (3,466) gymorth gyda phroblemau apêl, problemau herio penderfyniad 
neu heb unrhyw arian yn ystod y broses ailystyried orfodol yn 2014-15. 


O ran materion budd-daliadau penodol eraill: 


6&6 roedd un rhan o bump o holl broblemau budd-dal tai yn ymwneud â 
phroblemau taliadau dewisol, y tâl tanfeddiannu a chyfyngiadau rhent y lwfans 
tai lleol 


6 roedd cymorth gyda chefnogaeth elusennol, sy'n cyfeirio at atgyfeiriadau i 
fanciau bwyd yn bennaf, 4796 yn uwch 2014-15 


6 rhoddwyd cymorth i bron 900 o gleientiaid gyda phroblemau yn ymwneud â 
chosbau a benthyciadau/taliadau caledi yn ystod y llynedd (yn gysylltiedig â'r 
lwfans ceiswyr gwaith yn bennaf) 


@® cafodd dros 760 o gleientiaid gymorth gyda phroblem lles cymdeithasol lleol 
h.y. y Gronfa Cymorth Dewisol yng Nghymru (1596 yn uwch na'r llynedd). 


Gan nad yw'r credyd cynhwysol wedi'i gyflwyno ar raddfa eang iawn yng Nghymru, 
mae'r niferoedd sy'n gofyn am gymorth gan Cyngor ar Bopeth Cymru yn dal yn isel 
iawn (78 o gleientiaid), er ein bod yn disgwyl i hyn gynyddu wrth i'r credyd 
cynhwysol gael ei gyflwyno'n ehangach yn ystod 2015-1 6. 


Dros y misoedd nesaf, bydd Cyngor ar Bopeth Cymru yn monitro sut mae 
cleientiaid yn ymdopi ar ôl iddyn nhw ddechrau hawlio'r credyd cynhwysol, er 
mwyn gweld beth sy'n gweithio'n dda a pha broblemau sy'n codi. 


? Dechreuodd Canolfan Waith Shotton yn Sir y Fflint dderbyn hawliadau'r credyd cynhwysol nad 
oeddent yn gymhleth ar gyfer pobl sengl sy'n chwilio am waith ym mis Ebrill 2014. Erbyn hyn, mae'n un 
o 10 canolfan waith 'braenaru' yr Adran Gwaith a Phensiynau sydd hefyd yn derbyn hawliadau credyd 
cynhwysol gan gyplau a theuluoedd sy'n chwilio am waith. Ym mis Chwefrof 2015, dechreuwyd 
cyflwyno'r credyd cynhwysol yn genedlaethol ar gyfer pobl sengl a fu'n gymwys am Lwfans Ceiswyr 
Gwaith cyn hyn. Dylai'r rhan fwyaf o ganolfannau gwaith Cymru fod wedi ymuno â'r cynllun cyflwyno 
hwn erbyn diwedd mis Tachwedd 2015. 


Cynnydd graddol mewn problemau Taliad 
Annibyniaeth Bersonol 


Gan fod mwy a mwy o bobl yng Nghymru yn gwneud cais am y Taliad Annibyniaeth 
Bersonol - sy'n raddol ddisodli lwfans byw'r anabl sy'n dibynnu ar brawf modd - 

does dim syndod bod Cyngor ar Bopeth yn ymdrin â nifer cynyddol o broblemau yn 
y maes hwn, sef 43% yn uwch yn ystod 2014-15 o gymharu â'r flwyddyn flaenorol”. 


Rydym yn disgwyl i hyn gynyddu ymhellach ar ôl mis Hydref 2015 pan fydd yr Adran 
Gwaith a Phensiynau yn dechrau gwahodd mwyafrif y rhai sy'n hawlio Lwfans Byw'r 
Anabl ar hyn o bryd i wneud cais newydd am y Taliad Annibyniaeth Bersonol. 


Problemau'n ymwneud â hawlio/cymhwysedd a mynd drwy'r broses hawlio oedd 
dwy ran o dair o'r problemau Taliad Annibyniaeth Bersonol a welwyd gan Gyngor ar 
Bopeth ledled Cymru yn 2014-15 - rhoddwyd cymorth i fil a mwy o gleientiaid â 
phroblem cymhwysedd yn dilyn asesiad Lwfans Byw'r Anabledd. 


Oedi cyn gwneud penderfyniadau oedd un o'r problemau mwyaf yn gysylltiedig â'r 
Taliad Annibyniaeth Bersonol yn ystod y flwyddyn a aeth heibio. Roedd llawer o'r 
cleientiaid a ddaeth atom ni am gymorth wedi bod yn disgwyl am dros chwe mis, 
eraill wedi disgwyl am hyd at flwyddyn. Mae ffigurau diweddaraf yr Adran Gwaith a 
Phensiynau (hyd at ddiwedd mis Ebrill 2015) yn dangos bod amseroedd aros wedi 
gostwng i gyfartaledd o 11 wythnos erbyn hyn”. Mae Cyngor ar Bopeth yn dal i 
gredu bod hyn yn amser hir iawn i aros am gymorth ariannol hanfodol, yn enwedig 
gan fod rhai'n wynebu oedi am gyfnod llawer hirach, ac mae'n rhaid dal ati i leihau'r 
amseroedd aros hyn ymhellach. Roedd materion eraill y llynedd yn cynnwys 
problemau cyrraedd canolfannau asesu ac ymweliadau â'r cartref a'r ganolfan yn 
cael eu canslo ar y funud olaf. 


Roedd yr arwyddion cynnar yn awgrymu fod safon y penderfyniadau'n dda ar y 
cyfan, ond wrth i fwy a mwy o benderfyniadau gael eu gwneud, bu cynnydd cyson 
yn nifer y bobl sy'n gofyn am gyngor er mwyn herio penderfyniadau'n ymwneud â'u 
hawliad Taliad Annibyniaeth Bersonol. Er enghraifft, efallai bod pobl wedi derbyn 
taliadau ar gyfraddau gwahanol i'r disgwyl neu wedi colli'r cyfan neu rywfaint o 
gymharu â'r hyn roeddynt yn ei gael o dan Lwfans Byw'r Anabl. 


Yn ystod 2014-15, cafodd dros 2,100 o bobl gymorth gan Cyngor ar Bopeth Cymru 
er mwyn naill ai apelio yn erbyn penderfyniad am Daliad Annibyniaeth Bersonol, 
neu herio penderfyniad ynghylch hynny (nid apêl). 


$ Mae pob hawlydd newydd a rhai sy'n hawlio Lwfans Byw'r Anabl ar hyn o bryd mewn ardaloedd 
penodol (gan gynnwys Cymru), sydd â dyfarniad penodol sy'n dod i ben neu sy'n hysbysu bod eu cyflwr 
wedi newid, yn cael gwahoddiad i hawlio'r Taliad Annibyniaeth Bersonol. 

7 Personal Independence Payment: Official Statistics to April 2015, DWP (17 Mehefin 2015). 


Newid mewn natur dyledion 


Dyled yw'r maes mwyaf ond un y mae cleientiaid angen cymorth yn ei gylch gan 
wasanaeth Cyngor ar Bopeth yng Nghymru. Yn ystod 2014-15, fe wnaethom helpu 
dros 29,700 o gleientiaid gyda mwy na 125,200 o broblemau'n gysylltiedig â 
dyledion, sef 19% yn fwy na 2013-14. 


Bydd gan y rhan fwyaf broblemau dyledion niferus. Ar hyn o bryd, 4.2 yw'r 
gymhareb problemau dyledion fesul cleient. 


Mae problemau dyledion wedi bod yn gyffredin ymhlith cleientiaid Cyngor ar 
Bopeth erioed, ac mae problemau gyda chredyd defnyddwyr yn parhau'n uchel. 
Dros y blynyddoedd diwethaf, fodd bynnag, rydym wedi sylwi ar newid o ran natur 
y ddyled, gyda mwy a mwy o gleientiaid yn dod atom gyda phroblemau dyledion 
sy'n gysylltiedig â biliau hanfodol y cartref. 


Mae gwasanaethau Cyngor ar Bopeth yng Nghymru wedi gweld cynnydd mawr yn 
nifer y cleientiaid sy'n cael trafferth talu biliau'r dreth gyngor dros y flwyddyn 
ddiwethaf. Mae problemau ôl-ddyledion y dreth gyngor wedi cynyddu 51% o 
gymharu â 2013-14, sy'n golygu mai dyma'r broblem fwyaf ym maes dyledion erbyn 
hyn (gweler tabl 3 isod). 


Ôl-ddyledion y dreth gyngor oedd y brif broblem ddyledion y bu canolfannau lleol 
Citizens Advice yn Lloegr yn ymdrin â nhw yn 2013-14. Roedd hyn yn cyd-fynd â 
diddymu budd-dal y dreth gyngor ym mis Ebrill 2013 a chyflwyno cymorth lleol y 
dreth gyngor a olygai bod llawer o bobl a arferai dderbyn budd-dal y dreth gyngor 
yn Lloegr yn gorfod cyfrannu rhywfaint tuag at eu biliau treth gyngor. Nid yw rhai 
sy'n derbyn budd-dal y dreth gyngor yng Nghymru wedi gweld llawer o newid yn eu 
taliadau yn sgil cyllid ychwanegol gan Lywodraeth Cymru”, sy'n awgrymu mai pobl 
sy'n cael trafferth ymdopi ar incwm isel sydd y tu ôl i'r cynnydd mewn problemau 
yng Nghymru. 


8 Aeth Llywodraeth y DU ati i ddileu budd-dal y dreth gyngor yn ogystal â lleihau 1096 o gyllideb 
cymorth y dreth gyngor. Mae Llywodraeth Cymru wedi ymrwymo i roi cyllid ychwanegol i awdurdodau 
lleol fel bod cyllid cymorth y dreth gyngor yn dychwelyd i'r un lefel ag yr oedd cyn y toriadau, tan o leiaf 
2016. 


Y prif bryder yw'r cynnydd graddol mewn problemau gyda beilïod yn casglu 
ôl-ddyledion y dreth gyngor. Yn ystod 2014-15, dywedodd traean o gleientiaid 
ôl-ddyledion y dreth gyngor (2,132 o gleientiaid) fod ganddynt broblem gyda 
beilïod. 


Mae Cyngor ar Bopeth Cymru yn bwriadu ymchwilio'n benodol i broblemau 
ôl-ddyledion y dreth gyngor dros y misoedd nesaf. 





Math o ddyled Nifer y Nifer y % Newid 
cleientiaid problemau blynyddol ers 

2013-14 

Ôl-ddyledion y dreth 6,282 14,960 12% +51% 

gyngor 

Cardiau credyd/siopa 5,810 13,069 10% T9% 

Benthyciadau personol elo (3.027 1096 +3% 

Gorchmynion gostwng 316119 TM SY 9% +13% 

dyledion 

Ôl-ddyledion rhent (tai 4,178 6,286 5% +28% 


rhent cymdeithasol a'r 
sector rhentu preifat) 


Gorddrafft banc a 3,588 6,081 5% +13% 
chymdeithas adeiladu 


Dyledion catalog/archeb 2,867 6,042 5% +16% 
bost 

Dyledion dŵr 3,627 5,508 4% +15% 
Dyledion ffôn/band eang 2,771 5,066 4% +11% 
Methdaliad 21021 4,612 4% wll 


A Tabl 3: Y deg problem dyledion uchaf y bu Cyngor ar Bopeth Cymru yn ymdrin â nhw yn ystod 
2014-15 


Ledled Cymru, mae Cyngor ar Bopeth lleol yn gweld mwy a mwy o bobl yn cael 
trafferth talu rhent, a all fod â goblygiadau difrifol, gan gynnwys bygythiad neu 
achos gwirioneddol o ddigartrefedd. Mae problemau gydag ôl-ddyledion rhent ar 
draws y sector tai cymdeithasol a'r sector rhentu preifat wedi cynyddu 28% ar 
gyfartaledd ers 2013-14, ac mae 48% yn fwy o broblemau ôl-ddyledion yn y sector 
rhentu preifat. 


Mae problemau ôl-ddyledion eraill yn cynnwys dirwyon llys yr ynadon/dyledion 
gorchmynion iawndal (7096 yn uwch) a dyledion gordalu budd-daliadau, yn enwedig 
o ran taliadau'r credyd treth gwaith a/neu'r credyd treth plant (5496 yn uwch). 


Mae llysoedd yr ynadon yn gallu cyflwyno dirwyon am faterion yn amrywio o 
drosedd yrru, methu â thalu hysbysiad cosb benodedig, dim trwydded deledu a 
throseddau eraill. Mae'r llys wedyn yn gallu gorfodi gorchymyn iawndal sy'n gofyn i 
chi dalu swm i'r sawl a niweidiwyd. Mae llawer o'r problemau a welwn gyda dirwyon 
llys yr ynadon a gorchmynion iawndal yn ymwneud â dyledion, gyda chleientiaid yn 
methu â thalu taliadau hanfodol ac yn wynebu gorfodaeth y llys. Yn ôl dwy ran o 
bump o'r cleientiaid sy'n gofyn am gymorth gyda dirwy llys, cawsant broblem gyda 
beilïod, yn union fel rhai sy'n casglu ôl-ddyledion y dreth gyngor. 


Yn ystod y flwyddyn, gwelwyd cynnydd yng nghyfran y problemau sy'n ymwneud â 
benthyciadau diwrnod cyflog yng Nghymru (cynnydd o 2296 yn 2014-15), er i Cyngor 
ar Bopeth lleol weld llai o broblemau yn ystod y chwarter diwethaf. Mae hyn yn 
cyd-fynd â chyflwyno cap pris ar fenthyciadau diwrnod cyflog a ddaeth i rym ym mis 
Ionawr 2015. 


Mae'r Awdurdod Ymddygiad Ariannol wedi cyflwyno cyfres o reoliadau newydd yn 
ymwneud â benthyciadau diwrnod cyflog ers Ebrill 2014. Mae'r rhain yn cynnwys 
gwaharddiadau ar sawl gwaith y gellir trosglwyddo benthyciad ymlaen a chap pris 
sy'n golygu na fydd yr un benthyciwr yn gorfod talu mwy na dwbl ei fenthyciad 
gwreiddiol yn ôl. Mae Cyngor ar Bopeth yn dal i fonitro effaith y rheoliadau newydd 
ar broblemau'r defnyddwyr gyda'r cynhyrchion hyn, yn ogystal ag unrhyw 
ganlyniadau anfwriadol a all godi fel cynnydd mewn problemau gyda mathau eraill 
o gredyd cost uchel neu fenthyciadau anghyfreithlon. 


Cynnydd mewn problemau cysylltiedig 
ag ynni 


Mae tlodi tanwydd yn broblem ddifrifol yng Nghymru o hyd. Ledled gwledydd 
Prydain, mae biliau ynni wedi cynyddu 1396 dros y pum mlynedd diwethaf, o 
gyfartaledd o £1,075 yn 2010 i dros £1 ,200” heddiw, sy'n golygu bod aelwydydd 
mewn perygl o orfod cwtogi ar wariant pwysig arall, neu fynd i ddyled er mwyn talu 
biliau tanwydd. 


Mae Cyngor ar Bopeth lleol yng Nghymru wedi gweld 10% yn fwy o broblemau 
dyledion tanwydd yn 2014-15 o gymharu â'r flwyddyn flaenorol. Rhoddwyd cymorth 
i dros 2,600 o gleientiaid, yn bennaf gydag ad-dalu dyledion. 


Cafodd 3,000 o gleientiaid gymorth gyda phroblemau eraill yn gysylltiedig â 
thanwydd (e.e. nwy, trydan, olew, glo), sef cynnydd o 54% yn ystod 2014-15. Roedd 
y problemau mwyaf cyffredin yn ymwneud â'r canlynol: 


@ y tariff/pris maen nhw'n ei dalu am drydan neu nwy (1,880 o broblemau) 
6 problemau gyda'r Cynllun Gostyngiad Cartrefi Cynnes” (910 o broblemau) 


&_ dulliau gwerthu neu broblemau'n gysylltiedig â newid cyflenwyr (769 o 
broblemau) 


6 problemau gyda'r bil/darlleniadau mesurydd (579 o broblemau). 


Mae Cyngor ar Bopeth Cymru wedi ymchwilio i'r cymorth sydd ar gael i 
ddefnyddwyr incwm isel sy'n cael trafferth gyda'u biliau ynni. Hoffem sicrhau ein 
bod yn deall beth sy'n ysgogi'r defnyddwyr i gael cymorth, a beth sy'n eu rhwystro 
nhw. Gyda chynlluniau 'Nyth' ac 'Arbed' Llywodraeth Cymru ar fin cael eu hadolygu 
a'u haildendro o bosibl yn ystod y ddwy flynedd nesaf, dyma'r amser cywir i 
adeiladu ar eu llwyddiannau a defnyddio profiadau'r defnyddwyr i gryfhau'r 
cymorth sydd ar gael. 


? Mae'r rheoleiddiwr Ofgem yn amcangyfrif mai £1,292 fydd y bil tanwydd dwbl cyfartalog dros y 12 mis 
nesaf (Supply Market Indicator, Ebrill 2015). 

10 Cynllun ad-daliad yw'r Gostyngiad Cartrefi Cynnes, y mae'n ofynnol i'r cwmnïau ynni mwyaf (sydd â 
250,000 neu fwy o gwsmeriaid) ei darparu yn ôl y gyfraith (gall cyflenwyr llai hefyd gymryd rhan yn 
wirfoddol). Ymhlith y rhai sy'n gymwys ar gyfer y cynllun mae pensiynwyr ar incwm isel - sy'n derbyn 
ad-daliad awtomatig o'u bil trydan (gwerth £140 yn ystod gaeaf 2014-15), a chwsmeriaid incwm isel 
eraill sy'n bodloni meini prawf cymhwysedd y cwmni. 


Rydym hefyd wedi nodi'n glir y dylai Llywodraeth Cymru wella'r data monitro tlodi 
tanwydd, a chasglu'r wybodaeth ddiweddaraf am ble'n union mae'r cartrefi peryglus 
o oer yng Nghymru. Bydd hyn yn sicrhau y gallant fesur y cynnydd ar drechu tlodi 
tanwydd, a thargedu adnoddau'n well. 


Arferion cyflogaeth gwael 


Problemau'n ymwneud â budd-daliadau a dyledion yw'r rhai mwyaf cyffredin gan 
gleientiaid Cyngor ar Bopeth, ond yn ystod 2014-15 daeth bron i 11,400 o 
gleientiaid atom i gael cyngor ar bron i 18,900 o broblemau cysylltiedig â 
chyflogaeth, sef 11% yn uwch na'r flwyddyn flaenorol. 





Math o broblem Nifer y Nifer y % Newid blynyddol 
cleientiaid problemau ers 2013-14 

Cyflog a hawliau 3,631 4,634 25% +26% 

Diswyddo 2,283 S| 1796 -1% 

Amodau a thelerau 2M7 2,480 13% +7% 

cyflogaeth 

Datrys anghydfod 1,569 1D 10% +9% 

Dileu swydd 1,011 1,416 8% -12% 


A Tabl 4: Pum problem cyflogaeth uchaf y bu Cyngor ar Bopeth yn ymdrin â nhw yn ystod 2014-15 


Mae problemau'n ymwneud â cholli swyddi (diswyddo, dileu swydd) wedi naill ai 
parhau'n gyson neu wedi gostwng ers y llynedd, ond mae Cyngor ar Bopeth wedi 
gweld mwy o broblemau'n gysylltiedig â chyflog a hawliau (sy'n cynnwys materion 
fel cyflogau/slip cyflog, taliad salwch a hawliau gwyliau), neu amodau a thelerau 
cyflogaeth (sy'n cwmpasu ymholiadau contract cyffredinol, oriau gwaith/seibiannau 
a chontractau dim oriau). Er bod yr economi'n gwella, felly, mae hyn yn awgrymu 
bod ansawdd swyddi yn dirywio mewn rhai meysydd. 


Y sector rhentu preifat sy'n achosi'r 
problemau tai mwyaf 


Materion tai oedd y bedwaredd broblem fwyaf i gleientiaid Cyngor ar Bopeth 
Cymru yn ystod 2014-15, gyda mwy na 11,600 o gleientiaid yn derbyn cyngor ar 
16,800 o broblemau tai. 


Roedd gan oddeutu 29% broblemau'n gysylltiedig ag eiddo yn y sector rhentu 
preifat - o gymharu â dim ond 1696 o gleientiaid tai â phroblem gyda thai rhent 
cymdeithasol, er bod cynnydd bychan o 596 o ran problemau gyda'r sector rhentu 
preifat ers 2013-14. 


Y tair prif broblem gyda'r sector rhentu preifat yn 2014-15 oedd trwsio/cynnal a 
chadw, rhenti a chostau eraill, a phroblemau diogelu blaendal y denantiaeth. 


Rydym yn parhau i weithio gyda phartneriaid ar draws y sector, yn ogystal â 
Llywodraeth Cymru, i sicrhau gwelliannau i'r sector tai rhent cymdeithasol. Yn 
arbennig, byddwn yn canolbwyntio ar y Bil Rhentu Cartrefi (Cymru) a gweithredu 
Deddf Tai (Cymru) fel ffordd o wella diogelwch deiliadaeth i bobl yng Nghymru, 
cyflwr tai a hawl i unioni camweddau. 


Mae'r cynnydd mewn materion ôl-ddyledion rhent, y soniwyd amdanynt eisoes, yn 
cyfateb i 22% o gynnydd mewn problemau digartrefedd a welwyd gan Cyngor ar 


Bopeth lleol yng Nghymru dros y flwyddyn ddiwethaf. Bygythiad o fod yn ddigartref 


oedd y broblem fwyaf ond un ar ôl materion y sector rhentu preifat. Cysylltodd 
2,200 o gleientiaid â ni gyda sefyllfa wirioneddol o ddigartrefedd, neu'r perygl o 
hynny, yn ystod 2014-15. 


Perthynas a theuluoedd yn chwalu 


Bob blwyddyn, mae Cyngor ar Bopeth Cymru hefyd yn helpu miloedd o bobl sy'n 
cael problemau gyda'u perthynas neu'r teulu. Yn ystod 2014-15, cafodd 10,300 o 
bobl gymorth gennym, gyda dros 15,000 o broblemau perthynas - 11% yn uwch 
na'r flwyddyn flaenorol. 


Dyma'r problemau mwyaf sy'n dod i'n sylw: 
@ cyngor cyffredinol ar ysgariad/gwahanu 


@ cysylltiad rhwng plant â rhieni a pherthnasau eraill 


6&6 materion tai neu atebolrwydd/setliad ariannol yn gysylltiedig ag 
ysgariad/gwahanu 


6_ problemau yn dilyn profedigaeth. 


Materion defnyddwyr 


Mae Cyngor ar Bopeth lleol yng Nghymru wedi helpu cleientiaid â phroblemau 
defnyddwyr ers sawl blwyddyn. Yn 2014-15, gwelsom gynnydd yn y niferoedd a 
oedd angen cymorth ar bob math o broblemau defnyddwyr: 


6&6 nwyddau a gwasanaethau defnyddwyr cyffredinol - 9,384 o broblemau (26% o 
gynnydd). Yn cynnwys materion fel twyll a sgiâmau, problemau'n ymwneud â 
thrwsio a gwella adeiladau, a cherbydau ail law 


&_ cynhyrchion a gwasanaethau ariannol - 5,170 o broblemau (32% o gynnydd). 
Yn cynnwys problemau gyda chyfrifon banc/cymdeithas adeiladu; pensiynau 
personol ac yswiriant diogelu taliad 


&_ teithio, cludiant a gwyliau - 2,184 o broblemau (21% o gynnydd). Yn cynnwys 
problemau gyda thocynnau teithio rhatach ar drafnidiaeth gyhoeddus; 
bathodynnau glas; troseddau gyrru a pharcio ar dir preifat. 


Rydym wedi cryfhau'n gwaith gyda defnyddwyr yn y blynyddoedd diwethaf. Yn sgil 
newidiadau Llywodraeth y DU ym maes defnyddwyr, dechreuodd Cyngor ar Bopeth 
ysgwyddo swyddogaethau a chyfrifoldebau statudol er mwyn cynrychioli 
defnyddwyr yn 201 3", 


Mae gwasanaeth defnyddwyr Cyngor ar Bopeth hefyd wedi darparu cyngor ar 
faterion defnyddwyr dros y ffôn ac ar-lein ers 2012". Yn ystod 2014-15, fe wnaeth 
cynghorwyr Gwasanaeth Defnyddwyr yng Nghymru helpu cleientiaid gyda dros 
41,200 o broblemau. 





Math o broblem Nifer yr Newid Prif gategorïau cyngor 
achosion blynyddol 
ers 2013-14 
Ceir ail law 4,810 SY Gwerthwyr ceir 
annibynnol 
Cynnal a chadw a gwella 3,386 -12% Gwaith adeiladu 
cartrefi cyffredinol; gwres 
canolog; toi 
Telathrebu 2,266 -6% Ffonau symudol 
(caledwedd a 
chontractau) 
Celfi 2,100 +2% Celfi wedi'u clustogi; 
gwelyau a matresi 
Cyfrifiaduron personol, Gliniaduron, llechen a 
ategolion, meddalwedd a 1,297 -6% nodiaduron 
gwasanaethau 


A Tabl 5: Y problemau mwyaf cyffredin y bu cynghorwyr gwasanaeth defnyddwyr yng Nghymru yn 
ymdrin â nhw yn 2014-15 


11 Cafodd swyddogaethau a chyfrifoldebau statudol i gynrychioli defnyddwyr post ac ynni eu 
trosglwyddo i Cyngor ar Bopeth ym mis Ebrill 2014. 
12 Cymerodd Cyngor ar Bopeth yr awenau gan Consumer Direct. 


Golwg ar brosiectau Cyngor ar Bopeth 
Cymru 


Awdurdodau lleol sy'n dal yn bennaf gyfrifol am gyllido gwasanaethau Cyngor ar 
Bopeth lleol ar hyd a lled Cymru. Mae'r cyllid craidd hwn yn hollbwysig i gynnal y 
gwasanaeth, ac yn helpu i sicrhau arian gan ddarparwyr eraill. 


Mae Cyngor ar Bopeth Cymru yn rheoli sawl prosiect cynghori penodol sy'n cael eu 
darparu gan Cyngor ar Bopeth lleol ledled Cymru, wedi'u hariannu gan naill ai 
Lywodraeth Cymru neu'r Gwasanaeth Cynghori Ariannol. 


Mae cleientiaid Cyngor ar Bopeth yn elwa ar y ffaith fod y gwasanaeth yn gallu 
cysylltu eu darpariaeth cynghori ar ddyledion, gwneud y gorau o incwm, gallu 
ariannol, arian a'r cynigion cyngor ehangach gyda'i gilydd, a bydd cleientiaid yn aml 
yn symud o ddarpariaeth cyngor cyffredinol (a gefnogir gan gyllid craidd fel arfer, ac 
sy'n fwy ymatebol i anghenion lleol) i dderbyn cyngor mwy cyffredinol neu ataliol ar 
yr un pwnc, neu bynciau gwahanol. 


Er enghraifft, wrth gyflwyno gwaith gallu ariannol i gleientiaid, fe ddaw materion 
dyledion eraill i'r amlwg. Yn yr un modd, wrth gynghori cleientiaid sydd eisiau 
cyngor ar broblem dyledion, mae'n gwneud synnwyr i asesu eu hawliau o ran 
budd-daliadau a/neu eu hanghenion gallu ariannol er mwyn eu helpu i reoli eu 
dyledion presennol ac osgoi mynd i ddyled yn y dyfodol. Elfennau hanfodol o fewn 
pecyn cyngor a chymorth cyfannol, felly. 


Yn y rhifyn cyntaf hwn o Dueddiadau Cyngor Cymru, rydym yn bwrw golwg ar ddau 
brosiect penodol - Cyngor Da, Byw'n Well a Phrosiect Cynghori Ariannol wyneb yn 
wyneb y Gwasanaeth Cynghori Ariannol - gyda phwyslais ar roi cyngor ataliol. 


Cyngor Da, Byw'n Well 


Mae'r prosiect 'Cyngor Da, Byw'n Well' wedi'i ariannu gan Lywodraeth Cymru a'i reoli 
gan Cyngor ar Bopeth Cymru ers mis Ebrill 2012 (ar ôl cychwyn dan yr enw Cyngor 
Da: Iechyd Da yn 2001). Rhaglen gwneud y gorau o'ch incwm ydyw, a'r nod yw 
lleihau tlodi. Mae ar waith ym mhob ardal awdurdod lleol yng Nghymru. 


Yn 2014-15, fe wnaeth cynghorwyr Cyngor Da, Byw'n Well helpu dros 18,700 o 
gleientiaid ledled Cymru gyda mwy na 41,600 o broblemau”. Helpodd y prosiect i 
sicrhau £19.4 miliwn o fudd ariannol i bobl a chymunedau yn ystod 2014-15. 


Yn ogystal â lleihau tlodi, gall mynediad i fudd-daliadau hefyd leihau effaith 
negyddol tlodi ar iechyd pobl. Mae economïau lleol yn elwa hefyd, wrth i hawlwyr 
wario arian yn eu cynefin. 


Mae'r prosiect wedi'i rannu'n dri maes: 


6&6 Cyngor Da, Iechyd Da - sy'n darparu gwasanaethau cynghori mewn 
partneriaeth â 79 darparwyr gofal iechyd yng Nghymru 


© Helpu teuluoedd â phlant anabl i hawlio'r holl gymorth ariannol sydd ar gael 
iddynt. Mae'r maes hwn yn gweithredu law yn llaw â Cyngor Da: Iechyd Da, gyda 
chynghorwyr yn gweithio mewn partneriaeth â, ac yn derbyn atgyfeiriadau gan, 
awdurdodau lleol, gwasanaethau cymdeithasol, ysgolion anghenion addysgol 
arbennig ac elusennau plant 


6&6 Ymgyrch yn annog rhagor i fanteisio ar gymorth y dreth gyngor a budd-daliadau 
tai, yn ogystal â budd-daliadau eraill yn gyffredinol. 


O ran y prosiect cyfan, mae'r cynghorion ar y prif fudd-daliadau yn adlewyrchu'r 
cynghorion y mae pobl eu hangen gan Cyngor ar Bopeth yn gyffredinol. 


Fel arfer, mae pobl angen cymorth ar fwy nag un budd-dal - sef pedwar y cleient ar 
gyfartaledd - ac yn aml yn gofyn am gyngor ar faterion eraill hefyd e.e. dyled, tai, 
cyflogaeth, er mai budd-daliadau sydd amlycaf o hyd. 


13 Mae'r ffigurau hyn hefyd wedi'u cynnwys yn y prif ystadegyn a ddyfynnwyd yn gynharach yn yr 
adroddiad (gweler troednodyn 2). 


Cyngor Da: Iechyd Da 





Math o fudd-dal Nifer y Nifer y problemau 
cleientiaid 

Taliad Annibyniaeth Me 6,434 

Bersonol 

Lwfans Cyflogaeth a 1,805 4,141 

Chymorth 

Lwfans Byw'r Anabl 465 944 

Lwfans Gweini 353 800 

Budd-dal Tai 534 799 


Cymorth i deuluoedd â phlant anabl 





Math o fudd-dal Nifer y Nifer y problemau 
cleientiaid 

Lwfans Byw'r Anabl 836 2,499 

Taliad Annibyniaeth 195 609 

Bersonol 

Credydau treth 283 A66 


gwaith/plant 
Lwfans gofalwr 259 446 


Cymorth gyda budd-dal tai a'r dreth gyngor 





Math o fudd-dal Nifer y Nifer y problemau 
cleientiaid 

Budd-dal tai 1,954 3192 

Gostyngiadau'r dreth 1,963 2,760 

gyngor 

Lwfans Cyflogaeth a 1,202 2129 

Chymorth 

Taliad Annibyniaeth 952 2,116 

Bersonol 

Credydau treth 1,006 1,433 


gwaith/plant 


36% 


2390 


590 
4% 
4% 


49% 
12% 


9% 


9% 


19% 
16% 


1390 


1290 


890 


A Tabl 6: Y budd-daliadau mwyaf cyffredin y mae cleientiaid wedi derbyn cyngor i'w hawlio drwy 


bob maes o brosiect Cyngor Da, Byw'n Well. 


Prosiect Cyngor Ariannol Wyneb yn Wyneb 


Cyngor ar Bopeth Cymru sydd â'r prif gontract ar gyfer darparu'r Prosiect Cyngor 
Ariannol Wyneb yn Wyneb yng Nghymru, sy'n cael ei ariannu gan y Gwasanaeth 
Cynghori Ariannol. Contract tair blynedd ydoedd i ddechrau, sydd wedi ymestyn am 
ddwy flynedd arall hyd at ddiwedd Mawrth 2016. Mae pob cleient yn derbyn sesiwn 
o ryw 40 munud gyda Chynghorydd Ariannol hyfforddedig, ac yn cytuno ar gynllun 
gweithredu ar ddiwedd y sesiwn. 


Mae'r prosiect hwn yn gwella gallu ariannol pobl trwy: 


@ roi'r wybodaeth a'r hyder iddynt wneud penderfyniadau ariannol hyddysg 
@ eu helpu i ymdopi'n well ag unrhyw anawsterau ariannol posibl 


@ cu paratoi ar gyfer effeithiau ariannol unrhyw ddigwyddiadau annisgwyl neu 
ddigwyddiad sy'n newid eu bywydau, fel cael plant, ymddeol neu salwch (a all 
effeithio ar eu gallu i weithio). 


Mae cymhlethdodau cynyddol y farchnad gwasanaethau ariannol, yn ogystal â 
newidiadau polisi llywodraeth y DU (gan gynnwys diwygio'r wladwriaeth les a 
phensiynau) a datblygiadau technolegol, yn newid y modd rydym ni'n rheoli ein 
harian ac yn talu am nwyddau a gwasanaethau. Felly, mae gallu ariannol yn 
bwysicach nag erioed i bobl. 


Yn ystod 2014-15, cyflwynodd y Prosiect Cyngor Ariannol bron i 6,300 o sesiynau 
cynghori ariannol mewn 135 o leoliadau cymunedol ledled Cymru, gan gynnwys 
ysbytai, archfarchnadoedd a llyfrgelloedd. 





Pwnc Nifer y % 
sesiynau 
Budd-daliadau a chredydau treth Reri 30% 
Cyllido a rheoli arian 1,596 25% 
Rheoli dyledion a benthyciadau 1167 1996 
Gwaith, pensiwn ac ymddeol 760 1296 
Cartrefi a morgeisiau 238 5% 


A Tabl 7: Y pum pwnc mwyaf poblogaidd a drafodwyd yn ystod sesiynau cynghori ariannol 
2014-15 


I wybod mwy am y math o broblemau y bu'ch Cyngor ar Bopeth lleol yn ymdrin â 
nhw, neu i drafod unrhyw faterion a godwyd yn yr adroddiad, e-bostiwch: 


policy.cymru6citizensadvice.org.uk 

